**Udveksling til Tiana i Spanien**

Har du lyst til

* at få trænet dine sproglige kompetencer på spansk (og engelsk)
* at få viden om en anden kultur og få nye internationale venner
* at få udviklet dine personlige kompetencer i mødet med en anden kultur

Så kan vi på OG tilbyde dig at deltage i en gruppeudveksling med en elever på gymnasieskolen **Institut Tiana** i byen Tiana 20 min. udenfor Barcelona.

Aftalen er, at du udveksler med en elev, der går på skolen i Tiana. Du bor hos din udvekslingsstudents familie og følger personen i skolegangen og fritiden. Efterfølgende skal du og din familie være værter for den spanske udvekslingselev her i Danmark, og udvekslingseleven følger dig i din skolegang på OG og i din fritid sammen med din familie. Familierne sørger således gensidigt for kost og logi.

Dit ophold i Tiana foregår i foråret. Udvekslingseleverne fra Tiana vil komme til Ordrup i det tidlige forår og vi tager til Tiana i det sene forår.

Du og din familie betaler selv rejsen til og fra Barcelona/Tiana. Derudover bliver der kun udgifter til lidt lommepenge og lokal transport, da du jo bor privat.

OG tager sig af at formidle kontakten og forberede dig til kulturmødet, og ved deltagelse i udvekslingsprogrammet optjener du point til den supplerende studietid.

For at komme i betragtning til den individuelle udveksling skal du udfylde det vedlagte ansøgningsskema (se herunder) og sende det til skolens uddannelsesleder Dorthe Rasmussen Kjær (DK) på Lectio ***(dato)***

Følgende kriterier vil blive lagt til grund for udvælgelsen:

* Mod på udfordringer og lyst til faglig og personlig udvikling
* Gode sprogkundskaber
* Studieegnethed
* Fravær, der ikke må være for højt

**En tilmelding til projektet vil være bindende og du betaler et depositum, hvis du bliver udvalgt. Ligeledes skal dine forældre skrive under på at du kan deltage!**

Efter udvælgelsen etableres der hurtigst muligt kontakt mellem dig og din udvekslingselev/-familie, og du bliver indkaldt til et møde om praktiske ting i forbindelse med udvekslingen.

Evt. spørgsmål kan rettes til uddannelsesleder Dorthe Rasmussen Kjær (DK).

|  |
| --- |
| **Ansøgning om i individuel udveksling i Tiana/Barcelona** |
| **Dine kontaktoplysninger**    **Navn:**    **Alder:**    **Klasse:**    **Mail:**    **Telefon:** |
| **Begrund, hvorfor du gerne vil deltage i en individuel udveksling** |
| **Dato og underskrift** |